Document ID: 32001R0703

32001R0703
L 098/6
SLUŽBENI LIST EUROPSKE UNIJE
06.04.2001.
UREDBA KOMISIJE (EZ) br. 703/2001
od 6. travnja 2001.
o utvrđivanju aktivne tvari u sredstvima za zaštitu bilja koje je potrebno ocijeniti u drugoj fazi programa rada iz članka 8. stavka 2. Direktive Vijeća 91/414/EEZ i o revidiranju popisa imenovanih država članica izvjestiteljica za dotične aktivne tvari
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2001/21/EZ (2),
uzimajući u obzir Uredbu Komisije (EZ) br. 451/2000 od 28. veljače 2000. o utvrđivanju detaljnih pravila za provedbu druge i treće faze programa rada navedenog u članku 8. stavku 2. Direktive Vijeća 91/414/EEZ (3), a posebno njezin članak 5. stavke 2. i 6.,
budući da:
(1)
Proizvođači, koji žele osigurati uvrštenje u Prilog I. Direktivi 91/414/EEZ aktivnih tvari već prisutnih na tržištu od 26. srpnja 1993., a koje su navedene u Prilogu I. Uredbi (EZ) br. 451/2000, morali su to prijaviti odgovornoj državi članici izvjestiteljici najkasnije 31. kolovoza 2000.
(2)
Države članice izvjestiteljice izvijestile su Komisiju o tome ispunjavaju li navedene prijave uvjete prihvatljivosti navedene u dijelu 1. Priloga V. Uredbi (EZ) br. 451/2000, kako je predviđeno člankom 5. stavkom 1. te Uredbe.
(3)
U suradnji sa Stalnim odborom za biljno zdravstvo, Komisija je dodatno pregledala navedene prijave kako bi utvrdila jesu li ih države članice izvjestiteljice zaprimile prije isteka roka te ispunjavaju li kriterije prihvatljivosti.
(4)
Stoga je potrebno donijeti odluku o aktivnim tvarima koje je potrebno ocijeniti u okviru Uredbe i o imenovanju osoba ovlaštenih za podnošenje prijave za dotične aktivne tvari.
(5)
Imenovanje država članica izvjestiteljica za drugu fazu programa rada predviđenu člankom 8. stavkom 2. Direktive 91/414/EEZ, utvrđeno je člankom 4. stavkom 1. i Prilogom I. Uredbi (EZ) br. 451/2000. S obzirom na određene neravnoteže koje su se pojavile nakon razmatranja zahtjeva za uvrštenje tvari u Prilog I., ulogu izvjestiteljice za određene aktivne tvari potrebno je povjeriti nekoj drugoj državi članici.
(6)
Kako bi se osiguralo pravovremeno dovršenje pregleda propisanog člankom 8. stavkom 2. Direktive 91/414/EEZ, potrebno je utvrditi rok i za podnošenje dokumentacija i ostalih stručnih ili znanstvenih podataka državi članici izvjestiteljici koji se zahtijevaju u skladu s Uredbom (EZ) br. 451/2000.
(7)
Trebalo bi objaviti imena i adrese proizvođača koji su podnijeli prijavu koja zadovoljava gore navedenim zahtjevima kako bi se omogućilo uspostavljanje kontakata radi predavanja zajedničke dokumentacije.
(8)
Mjere predviđene ovom Uredbom u skladu su s mišljenjem Stalnog odbora za biljno zdravstvo,
DONIJELA JE OVU UREDBU:
Članak 1.
1. Popis aktivnih tvari koje se ocjenjuju u okviru Uredbe (EZ) br. 451/2000 utvrđen je u stupcu A Priloga I. ovoj Uredbi.
2. Imenovane države članice izvjestiteljice, za svaku tvar iz stavka 1., navedene su u stupcu B Priloga I. ovoj Uredbi uz navod odgovarajuće aktivne tvari.
3. Proizvođači koji su pravovremeno podnijeli prijave u skladu s člankom 4. stavkom 2. Uredbe (EZ) br. 451/2000 navedeni su u stupcu C Priloga I. ovoj Uredbi u obliku troslovne ili peteroslovne identifikacijske oznake uz navod odgovarajuće aktivne tvari. Naziv i adresa svih proizvođača navodi se uz svaku oznaku u Prilogu II. ovoj Uredbi.
Članak 2.
Rok iz članka 5. stavka 4. točaka (c) i (d) Uredbe (EZ) br. 451/2000 za predavanje državi članici izvjestiteljici dokumentacija i ostalih relevantnih podataka je 30. travanj 2002.
Članak 3.
Ova Uredba stupa na snagu 1. svibnja 2001.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. travnja 2001.

Labels: 20
0
3
6
18